open-index/open-wikipedia-markdown huggingface dataset:
Vanguard: Saga of Heroes

**Vanguard: Saga of Heroes** oli Sigil Games Onlinen luoma ja sittemmin Sony Online Entertainmentin ylläpitämä MMORPG-tietokonepeli. Se julkaistiin 30. tammikuuta 2007, vaikkakin peli oli avoinna sen etukäteen tilanneille jo 26. tammikuuta. 15. toukokuuta 2007 ilmoitettiin, että Sony Online Entertainment oli ostanut osan Sigil Games Onlinea ja täten sai itselleen kaikki oikeudet Vanguardiin.

Peli myi alun perin 242 000 kopiota ja aktiivisten jäsenten (pelaajien, jotka jatkoivat peliin kuuluneen ilmaisen kuukauden jälkeen) määrän arvioitiin olleen 130 000 paikkeilla, mutta tämä laski kuluvien kuukausien aikana 40 000 pelaajaan.

Sony Online Entertainmentin yrityskaupan jälkeen tekijät keskittyivät pitkään pelin virheiden korjaamiseen ja pelattavuuden parantamiseen. Heinäkuussa 2008 kehittäjät ilmoittivat haluavansa houkutella vanhoja ja uusia pelaajia, sillä peli oli korjattu paljon paremmaksi. 10. syyskuuta 2008 peliin avattiin kauan kaivattu lisä-alue, Isle of Dawn, josta tuli pian suosituin aloitusalue uusille hahmoille. Lisäksi uusien pelaajien oli mahdollista kokeilla peliä sillä ennen kuin ostavat pelin kokoversion tai peliaikaa.

Tammikuussa 2014 Sony Online Entertainment ilmoitti lopettavansa pelin ylläpitämisen ja peli suljettiin 31. heinäkuuta 2014.

## Pelattavuus
Kuten useimmissa MMORPG-peleissä, Vanguardin pelihahmot toimivat pelaajien avatareina. Luodessaan hahmoaan pelaaja valitsi sille nimen, sukupuolen, rodun ja hahmoluokan, joita ei voinut muuttaa myöhemmin. Pelaaja myös loi hahmolleen haluamansa ulkonäön, mutta tätä pystyi muuttamaan milloin tahansa myöhemminkin. Luotuaan hahmonsa, pelaaja vielä valiti paikan, josta aloitti pelaamisen. Vaihtoehtoina aloituspaikoille oli hahmon edustaman rodun oma aloituspaikka tai peliä ilmaiseksi kokeileville tarkoitettu Isle of Dawn. Myöhemmin hahmolle tuli valittavaksi myös erilliset ammatit, jotka eivät kuitenkaan olleet pakollisia.

### Rodut
Pelissä oli 19 rotua, jotka erosivat toisistaan ulkonäöllisesti, erityiskyvyin, diplomaattisin mieltymyksin ja hahmoluokkien vaihtoehdoin. Rotujen erottamiseksi jokaisella rodulla oli myös yksi erityinen taito, joka aktivoitui tietyllä tasolla. Tällainen kyky saattoi olla esimerkiksi jokin taika tai ryhmän hyökkäyskykyä parantava taito.

### Hahmoluokat
Pelissä oli 15 hahmoluokkaa, joista pelaaja valitsi haluamansa.
* Puolustavat taistelijat (tankit, käyttävät raskaita haarniskoja)
** Warrior
** Paladin
** Dread Knight
* Hyökkäävät taistelijat (vahingontekijät, käyttävät keskiraskaita haarniskoja)
** Ranger
** Rogue
** Monk (3 alaluokkaa)
** Bard
* Puolustavat taikojat (parantajat, osaavat siirtää muita pelaajia luokseen taioin)
** Cleric (5 alaluokkaa)
** Shaman (3 alaluokkaa)
** Disciple
** Blood Mage
* Hyökkäävät taikojat (vahingontekijät, kevyt varustus, osaavat paeta teleportilla)
** Sorcerer
** Druid
** Psionicist
** Necromancer (2 alaluokkaa)

## Lähteet

## Aiheesta muualla
* Virallinen sivusto
Uimahypyt kesäolympialaisissa 1936

**[[Kesäolympialaiset 1936|Berliinin kesäolympialaisissa 1936]]** kilpailtiin uimahypyissä maanantaista 10. lokakuuta lauantaihin 15. lokakuuta. Kilpailutapahtumia oli neljä, 3 metrin ponnahduslauta ja 10 metrin kerroshypyt sekä miehille että naisille. Yhdysvallat oli näiden olympialaisten suvereeni uimahyppymahti, sillä maa kahmi peräti kymmenen 12:sta jaossa olleesta mitalista.

## Mitalistit
### Miehet

### Naiset

## Osallistujat
Yhteensä 69 uimahyppääjää (39 miestä ja 30 naista) 21 valtiosta osallistui Berliinin olympialaisten uimahyppykilpailuihin:
*  (miehiä: 1 naisia: 0)
*  (miehiä: 1 naisia: 0)
*  Egypti (miehiä: 4 naisia: 0)
*  Italia (miehiä: 3 naisia: 0)
*  (miehiä: 1 naisia: 2)
*  (miehiä: 2 naisia: 3)
*  Jugoslavia (miehiä: 1 naisia: 0)
*  Kanada (miehiä: 1 naisia: 2)
*  Meksiko (miehiä: 1 naisia: 0)
*  (miehiä: 1 naisia: 2)
*  Peru (miehiä: 1 naisia: 0)
*  (miehiä: 1 naisia: 1)
*  (miehiä: 1 naisia: 2)
*  Saksa (miehiä: 5 naisia: 6)
*  Suomi (miehiä: 1 naisia: 0)
*  (miehiä: 2 naisia: 1)
*  (miehiä: 0 naisia :2)
*  (miehiä: 3 naisia: 0)
*  Unkari (miehiä: 2 naisia: 0)
*  (miehiä: 2 naisia: 4)
*  Yhdysvallat (miehiä: 5 naisia: 5)


## Tulokset
### Miehet
#### 3 metrin ponnahduslauta


#### 10 metrin kerroshypyt


### Naiset
#### 3 metrin ponnahduslauta


#### 10 metrin kerroshypyt


## Mitalitaulukko
Mitalitaulukon voitti ylivoimaisesti Yhdysvallat, jonka lisäksi vain isäntämaa Saksa pääsi mitaleille.

## Lähteet
*Olympiamitalistitietokanta www.olympic.org:issa
Favites

**Favites** on kivikorallien suku, johon kuuluu noin 150 lajia. Ne ovat varsin yleisiä etenkin Japania ja Australiaa ympäröisillä koralliriutoilla. Ne luokitellaan pitkäpolyyppisiin eli LPS-kivikoralleihin. Ne muodostavat puolipallomaisia yhdyskuntia, joissa on kraatterimaisia polttiaislonkeroiden rypäitä. Erona *[[Favia]]*-sukuun on, että näiden kraatterien reunavallit muodostavat jatkuvaluonteisia kuvioita. Sukujen erottaminen on silti vaikeaa.

Monia Favites-lajeja pidetään meriakvaariossa; yleisimpänä lajina *Favites flexuosa*. Se kasvaa litteäksi tai puolipallomaiseksi ja on usein väriltään sinivihreä tai siniharmaa. Toisin kuin muut sukunsa lajit se ei levittele pitkiä polttiaislonkeroita.

Favites-korallit aktivoituvat yöllä, ja useimmat lajit levittelevät läpikuultavia polttiaislonkeroitaan kauas rungostaan. Siksi ne sijoitetaan akvaariossa riittävän välimatkan päähän muista koralleista. Niille suositellaan annettavaksi lihapitoista ruokaa kaksi kertaa viikossa iltahämärissä pyyntilonkeroiden avauduttua.

## Lajit
Kaikki lajit WoRMS:in mukaan:
* *[[Favites abdita]]*
* *[[Favites acuticollis]]*
* *[[Favites chinensis]]*
* *[[Favites colemani]]*
* *[[Favites complanata]]*
* *[[Favites favosa]]*
* *[[Favites flexuosa]]*
* *[[Favites halicora]]*
* *[[Favites magnistellata]]*
* *[[Favites melicerum]]*
* *[[Favites micropentagonus]]*
* *[[Favites monticularis]]*
* *[[Favites paraflexuosus]]*
* *[[Favites pentagona]]*
* *[[Favites rotundata]]*
* *[[Favites solidocolumellae]]*
* *[[Favites spinosa]]*
* *[[Favites stylifera]]*
* *[[Favites valenciennesi]]*
* *[[Favites vasta]]*

## Lähteet
Caulastraea

***Caulastraea*** on kivikorallien suku, johon kuuluu neljä lajia. Niitä  pidetään joskus meriakvaarioissa. Ne luokitellaan pitkäpolyyppisiin eli LPS-kivikoralleihin. Muodoltaan ne ovat monihaarasia  trumpettimaisten oksien muodostamia kimppuja. Jokaisen ”trumpetin” päästä aukeaa rengas läpikuultavia polttiaislonkeroita.

Monet *Caulastraea*-korallit fluoresoivat, eli hohtavat vihreinä jonkin aikaa pimeäntulon jälkeen.

Yleisin laji *Caulastraea furcata* voi muodostaa hiekkapohjalle jopa viisimetrisiä kasvustoja. Se elää alueilla, joissa on kirkas vesi eikä liian kovia virtauksia.

## Lajeja
* *[[Caulastraea curvata]]* melko tasavärinen, voimakkaasti fluoresoiva
* *[[Caulastraea echinulata]]*
* *[[Caulastraea furcata]]*  reunoilta toffeenruskea, keskeltä pistaasinvihreä, kauppanimi *Candy cane*
* *[[Caulastraea tumida]]*
 	 
## Lähteet
Favia

**Favia** on kivikorallien suku, johon kuuluu ainakin kolmekymmentä lajia, joista jotkut ovat erittäin yleisiä koralliriuttojen matalissa osissa.  Ne luokitellaan pitkäpolyyppisiin eli LPS-kivikoralleihin.  Ne muodostavat puolipallomaisia yhdyskuntia, joissa on kraatterimaisia polttiaislonkeroiden rypäitä. Erona *[[Favites]]*-sukuun on, että kraatterien reunavallit muodostavat suljettuja silmukoita.

Joitakin lajeja  pidetään joskus meriakvaarioissa; yleisimpinä *Favia favus* ja *Favia matthaii*. Ne ovat aktiivisia öiseen aikaan, ja levittelevät pyyntilonkeroitaan hämärissä.

## Lajeja
* *Favia favus*:  tasaisen ruskea, harmaa tai vihreä, suuret (12–20&nbsp;mm) koralliittikraatterit. Punaiseltamereltä Samoalle, Marshallinsaarille ja Ranskan Polynesiaan.
* * Favia matthalii*: usein vaalea, kraatterien koko 9–12&nbsp;mm, keskustat joskus tummat. Kraatterien reunat hammaslaitaiset. Punaiseltamereltä Pitcairnille.
* *Favia rotumana*: epätasaiset kraatterit; Etelä-Kiinan mereltä Australiaan ja Samoalle. 
* *Favia fragum*: kellertävä laji Karibialta.
 	 
## Lähteet
Disaster: Day of Crisis

**Disaster: Day Of Crisis** on toimintaseikkailupeli, jossa pelaajan pitää selviytyä monista luonnon katastrofeista sekä samalla taistella terroristeja vastaan ja pelastaa siviilejä.

## Pelaaminen
Pelaaminen tapahtuu kolmannesta persoonasta. Mukana on myös rail shooter -kohtia joissa tähtäys tapahtuu Wii Remotella. Hyvin suoritetuista tehtävistä saadaan Battle- ja Survival-pisteitä, joita voi käyttää pelaajan taitojen parantamiseen.

Ohjaimien liikkeen tunnistamista on hyödynnetty monissa kohdin, kuten juostessa pakoon sortuvaa kattoa, jolloin pelaajan täytyy heiluttaa ohjaimia ylös alas. Pelissä on yhteensä 23 tasoa.
Satakunnan sairaanhoitopiiri

**Satakunnan sairaanhoitopiiri** oli 16 satakuntalaisen kunnan muodostama kuntayhtymä, joka tarjosi erikoissairaanhoitoa jäsenkuntiensa alueella ja muodostaa yhden Suomen sairaanhoitopiireistä. Kuntayhtymän kotipaikka oli Pori. SOTE-uudistuksen myötä palveluidentuottajaksi tuli Satakunnan hyvinvointialue vuonna 2023 ja sairaanhoitopiiri lakkautettiin.

Sairaanhoitopiirin muodostaa 16 jäsenkuntaa, joiden yhteinen väestöpohja on noin 223&nbsp;000 asukasta. Sairaanhoitopiirin palveluksessa työskentelee noin 3&nbsp;700 henkilöä.
Sairaanhoitopiirin ydintoimialueita ovat sairaanhoidon toimialue ja sosiaalipalvelujen toimialue.  Sairaanhoidon toimialueeseen kuuluvat ensihoito ja päivystys, konservatiivinen hoito, operatiivinen hoito, psykiatrinen hoito, lasten- ja naistentaudit sekä synnytykset. Sosiaalipalvelujen toimialueeseen kuuluvat esimerkiksi Antinkartanon kuntoutuskeskus ja asumispalvelut.

Tämän lisäksi sairaanhoitopiirillä on esimerkiksi SataDiag-liikelaitosyksikkö, jonka vastuulla ovat muun muassa sairaanhoitopiirin infektioyksikkö, sairaalafysiologia, patologia, kuvantaminen, laboratorio, lääke- ja välinehuolto. Satadiagin laboratorion näytteenottopisteitä on yli 20 satakuntalaisessa sairaalassa, terveyskeskuksessa ja -asemalla.

## Jäsenkunnat
Kaikki Satakunnan maakunnan 16 kuntaa kuuluvat kuntayhtymään.

## Sairaalat

## Muita toimipisteitä
* psykiatrian toimipisteitä useilla eri paikkakunnilla
* Satadiagin näytteenottopisteitä on yli 20 satakuntalaisessa sairaalassa, terveyskeskuksessa ja -asemalla

### Kehitysvammaisten erityishuolto
* Antinkartanon kuntoutuskeskus, Ulvila (toimipisteitä useilla eri paikkakunnilla)

## Katso myös
* Satalinnan sairaala, entinen sairaala

## Lähteet

## Kirjallisuutta
*
Samu ja Salla

**Samu ja Salla** () ovat englantilaisen Lauren Childin luomia hahmoja, jotka esiintyvät samannimisissä lastenkirjoissa ja Tiger Aspectin tuottamassa TV-sarjassa. Suomessa *Samu ja Salla* -sarjaa on esitetty Yle TV2:n ''Pikku Kakkosessa''.
Ohjelmasta on jaksoja yhteensä 26.

## Jaksot
### Ensimmäinen kausi

## DVD-julkaisut
TV-sarjan ensimmäinen tuotantokausi on julkaistu Suomessa myös DVD-levyillä:

## Lähteet
Word of Mouth

**Word of Mouth** on The Kinksin vuonna 1984 julkaistu studioalbumi ja samalla viimeinen, jonka julkaisi levy-yhtiö Arista Records. Levyn kaupallinen menestys jäi heikoksi verrattuna yhtyeen viimeisimpiin studioalbumeihin.

## Kappaleet
*Kaikki kappaleet kirjoittanut Ray Davies, ellei toisin mainita.

**A-puoli**
# 
# 
# 
# 
# 
**B-puoli**
# 
# 
# 
# 
# 
# 

### Vuoden 1999 CD-painoksen bonuskappaleet
#
#

## Kokoonpano
*Ray Davies &ndash; laulu, kosketinsoittimet, huuliharppu, kitara
*Dave Davies &ndash; laulu kappaleissa "Guilty" ja "Living on a Thin Line", taustalaulu, soolokitara
*Ian Gibbons &ndash; kosketinsoittimet, taustalaulu
*Jim Rodford &ndash; basso, taustalaulu
*Bob Henrit &ndash; rummut ja lyömäsoittimet 
*Mick Avory &ndash; rummut ja lyömäsoittimet kappaleissa "Missing Persons," "Sold Me Out" ja "Going Solo

## Lähteet
Moog

**Moog** voi tarkoittaa:

## Henkilöitä

* Andy Moog (s. 1960), entinen NHL-maalivahti ja Dallas Starsin apulaisvalmentaja
* Phillip Moog (s. 1961), saksalainen näyttelijä
* Robert Moog (1934–2005), Moog-syntetisaattorin kehittäjä
* Moog Konttinen (s. 1950), tamperelainen muusikko

## Muita merkityksiä

* Moog-syntetisaattori
* Moog Music, syntetisaattoreita valmistava yhtiö
* Moog Inc., yhdysvaltalainen automaatio- ja hydrauliikkayhtiö
Iván Cuadrado

**Iván Javier Cuadrado Alonso** (s. 21. helmikuuta 1979 Salamanca, Espanja) on espanjalainen jalkapalloilija. Hän on pelipaikaltaan keskuspuolustaja.

## Ura
Cuadrado on Barcelonan junioriakatemian kasvatti. Hän nousi Barcelonan reservijoukkueeseen vuonna 1998 ja pelasi siellä seuraavat kolme kautta. Hän ei pelannut otteluita edustusjoukkueessa. Vuonna 2001 Cuadrado siirtyi ilmaisella siirrolla Real Murciaan, joka pelasi Espanjan toiseksi korkeimmalla sarjatasolla. Hänen aikanaan Real Murcia nousi kahteen otteeseen pääsarjaan, ensimmäisen kerran vuonna 2003 ja toisen kerran vuonna 2007.

Seitsemän Real Murciassa pelatun kauden jälkeen Cuadrado siirtyi vuonna 2008 pääsarjaan nousseeseen Málagaan. Málagan jälkeen hän edusti Rayo Vallecanoa, Ponferradinaa ja Salamancaa.

## Aiheesta muualla
* Profiili ja tilastot elmundo.es
Aizkraukle

**Aizkraukle** () on hieman yli 8000 hengen kaupunki Latvian keskiosassa Väinäjoen rannalla. Aizkraukle sijaitsee noin 90 km Riiasta kaakkoon ja on suurin piirtein Riian ja Väinänlinnaan keskivälillä.
Aizkraukle on 2009 perustetun Aizkrauklen kunnan keskus.
## Historia
Aizkraukle mainitaan ensimmäisen kerran ristiretkiin liittyvässä keskiaikaisessa Henrik Liivinmaalaisen kronikassa, jossa kerrotaan Liettuan tekemistä hyökkäyksistä Riikaan. Tuolloin saksalaiset olivat rakentaneet alueelle paikallisia suojellakseen linnan, jonka raunioita on vieläkin jäljellä. 

Aizkrauklen alueelle perustettiin 1960-luvulla **Stučka**-niminen kylä läheisen vesivoimalan työntekijöille. Kasvettuaan Stučka sai vuonna 1967 kaupunginoikeudet ja vuonna 1991 Neuvostoliiton hajottua kaupunki uudelleennimettiin Aizkraukleksi.

## Katso myös
*Aizkrauklen piiri (lakkautettu)

## Lähteet

## Aiheesta muualla
* Aizkraukle
* Aizkrauklen kotisivut
Fosforipentakloridi

**Fosforipentakloridi** (PCl5) on fosforin ja kloorin muodostama molekyyliyhdiste. Ainetta käytetään muun muassa kemiallisessa synteesissä yhdisteiden klooraukseen. 

## Ominaisuudet
Huoneenlämpötilassa fosforipentakloridi on kiinteää. Puhdas fosforipentakloridi on valkoista, mutta koska aine voi hajota spontaanisti fosforitrikloridiksi ja kloorikaasuksi ovat kiteet usein kellertäviä tai vihertäviä. Aine reagoi hyvin voimakkaasti veden ja kosteuden kanssa ja kykenee myös syövyttämään metalleja. Aine voi reagoida myös hyvin voimakkaasti typpihapon kanssa. Fosforipentakloridi liukenee hiilidisulfidiin ja tetrakloorimetaaniin. 

Liuoksissa fosforipentakloridin rakenteen luonne vaihtelee. Poolittomiin liuottimiin, kuten bentseeniin ja tetrakloorimetaaniin, liuetessaan aine pysyy molekyyleinä. Sen sijaan poolisissa liuottimissa, kuten asetonitriilissä tai nitrobentseenissä, se esiintyy ionimuodoissa. Ionien rakenne on eri riippuen liuoksen fosforipentakloridikonsentraatiosta. Laimeassa liuoksessa yhdiste esiintyy tasapainossa, joka on:
:PCl5\overrightarrow{\leftarrow} [PCl4+]Cl−
ja suuremmissa pitoisuuksissa tasapaino on 
::2 PCl5\overrightarrow{\leftarrow} [PCl4+][PCl6−]

## Valmistus
Fosforipentakloridia on mahdollista valmistaa alkuaineistaan. Reaktio on kiivas eikä sitä juurikaan käytetä teollisuudessa.
:P4 + 10 Cl2 → 4 PCl5

Teollisesti fosforipentakloridia valmistetaan kloorikaasun ja fosforitrikloridin reaktiolla. Kiinteä reaktiotuote kerätään reaktiotilan pohjalta.
:PCl3 + Cl2 → PCl5

## Reaktioita
Orgaanisessa kemiassa fosforipentakloridia käytetään yhdisteiden klooraukseen. Sen avulla syntetisoidaan muun muassa asyyliklorideja karboksyylihapoista.

Veden kanssa reagoidessaan fosforipentakloridi muodostaa fosforyylikloridia. Fosforyylikloridi hajoaa edelleen vapauttaen fosforihappoa ja suolahappoa. Kosteassa ilmassa yhdiste hajoaa fosforihapoksi ja suolahapoksi.
:PCl5 + H2O → POCl3 + 2 HCl
:PCl5 + 4 H2O → H3PO4 + 5 HCl

Ammoniumkloridin ja fosforipentakloridin reaktio johtaa syklisiin yhdisteisiin, joiden kaava vaihtelee. Useimmiten yhdisteiden suhdekaava on (NPCl2)3-8.

Litiumioniakuissa elektrolyyttiliuoksena käytettävää litiumheksafluorofosfaattia valmistetaan fosforipentakloridin ja litiumfluoridin reaktiolla.
:PCl5  +  LiF + 5 HF → LiPF6 + 5 HCl

## Turvallisuus
Fosforipentakloridi on myrkyllistä. Aineen joutuminen hengitysteihin aiheuttaa hengenahdistusta ja yskää. Aine syövyttää voimakkaasti joutuessaan kosketuksiin ihon tai silmien kanssa. Yhdisteen nieleminen aiheuttaa huonoa oloa ja mahdollisesti tajuttomuuden.

## Lähteet

## Aiheesta muualla
*Kemian työsuojeluneuvottelukunnan ehdotus fosforipentakloridin HTP-arvoksi
Public Enemies

**Public Enemies** on Michael Mannin ohjaama gangsterielokuva, joka sai ensi-iltansa kesällä 2009. Kertomus sijoittuu 1930-luvun alkuun ja siinä on useita todellisuuspohjaisia henkilöhahmoja, kuten FBI-agentti Melvin Purvis ja rikolliset John Dillinger, Baby Face Nelson ja Pretty Boy Floyd. Filmi perustuu Bryan Burrough’n kirjaan *Public Enemies: America’s Greatest Crime Wave and the Birth of the FBI, 1933–34*.

## Juoni
Tarina alkaa vuonna 1933, kun John Dillinger järjestää jengiläistensä ja joidenkin muiden vankien paon vankilasta. Kun karkulaiset juhlivat vapauttaan ravintolassa, Dillinger tapaa narikassa työskentelevän puoliksi ranskalaisen, puoliksi intiaanitaustaisen kauniin naisen. 

Dillinger nauttii jopa jonkinlaista kansansuosiota, kun hän ryöstää pankkeja, joita pidetään talouskurjuuden syntipukkeina, ja kieltäytyy kidnappauskeikoista. Dillingerin väki liittoutuu Frank Nittin johtamien Chicagon mafiarikollisten kanssa. Näyttävän pankkiryöstön jälkeen FBI julistaa Yhdysvaltain historian ensimmäisen ”sodan rikollisuutta vastaan”.

## Rooleissa

## Tuotanto
Michael Mann halusi elokuvan näyttävän siltä, kuin se olisi kuvattu ”tässä ja nyt”. Kuvaukset pyrittiin tekemään todellisilla tapahtumapaikoilla ja lähikuvat näyttelijöiden kasvoista otettiin usein käsivaralla.

## Vastaanotto
Nyt-liitteen Veli-Pekka Lehtonen kirjoitti, että suuresta budjetista huolimatta Dillingerin henkilöhahmo jää pinnalliseksi. Julkisuutta, pahantekijän perhetaustaa tai FBI:n syntyä käsitellään vain irrallisina huomioina rikosten, poliisitutkimusten, takaa-ajojen ja tulitaisteluiden välissä. Tarinan kulku on hänestä arvattava ja kaiken selittäminen fatalismilla on liian helppo ratkaisu.

## Lähteet

  
## Aiheesta muualla
The Pacifier – Tuttisoturi

**The Pacifier – Tuttisoturi** () on vuonna 2005 ensi-iltansa saanut yhdysvaltalainen komediaelokuva, jonka pääosassa esiintyy Vin Diesel. Elokuvan on ohjannut Adam Shankman sekä käsikirjoittanut Thomas Lennon ja Ben Garant. Tuttisoturi kertoo Yhdysvaltain laivaston erikoisjoukon luutnantista (Vin Diesel), joka saa tehtäväkseen pelastaa serbikapinallisten kynsistä Howard Plummerin (Tate Donovan), joka työskentelee huippusalaisessa hallituksen projektissa. Plummerien perheessä on viisi lasta: Zoe, Seth, Lulu, Peter ja Tyler.

## Lähteet
David Slade

**David Slade** (s. 26. syyskuuta 1969) on brittiläinen elokuvaohjaaja. Slade syntyi Englannissa. Hän aloitti ohjaamalla musiikkivideoita ja on ohjannut niitä esimerkiksi Muselle ja Tori Amosille. Slade on ohjannut myös kaksi lyhytelokuvaa. Hänen debyyttielokuvaohjauksensa oli vuoden 2005 elokuva *[[Hard Candy (elokuva)|Hard Candy]]*. Hän on ohjannut myös kauhuelokuvan *[[30 päivää kaamosta]]* (2007) sekä Twilight-elokuvasarjan kolmannen osan *[[Twilight – Epäilys]]*, joka sai ensi-iltansa 30. kesäkuuta 2010.

## Filmografia

### Lyhytelokuvat
**Do Geese See God?* (2004)
**MEATDOG: What’s Fer’ Dinner* (2008)

### Elokuvat
**[[Hard Candy (elokuva)|Hard Candy]]* (2005)
**[[30 päivää kaamosta]]* (2007)
**[[Twilight – Epäilys]]* (2010)

## Lähteet
Pyhäjoki (Säkylä)

**Pyhäjoki** on kylä Säkylässä, eteläisen Satakunnan alueella. Kylä sijaitsee Säkylän Pyhäjärven rannalla ja sen läpi virtaa kylän kanssa nimensä jakava Pyhäjoki. Liedosta Euraan johtavan seututien 204 vanha tieosuus, nykyinen yhdystie 12699, kulkee kyläkeskuksen läpi.

## Aiheesta muualla
*
Kellovero

**Kellovero** () oli Kustaa Vaasan 1530 määräämä ylimääräinen vero, jonka tuotolla Ruotsi maksoi velkansa Lyypekille. Veron kohteena oli seurakuntien omaisuus, säästöt ja tulot. Vero kannettiin joko siten, että jokaisen kirkon, kappelin tai luostarin suurin kirkonkello pakkoluovutettiin sulatettavaksi ja myytäväksi metallina, tai seurakunnan oli maksettava vastaava summa rahana tai kirkkohopeina kellonsa lunastamiseksi.

Kellot kuljetettiin suurimpiin satamakaupunkeihin ja laivattiin Lyypekkiin, jossa Kustaa Vaasan edustaja myi ne. Lisäveron tuotto havaittiin pian liian vähäiseksi ja rahaksimuunto vei paljon aikaa, mikä aiheutti lyypekkiläisten valitusten vyöryn. Siksi vero, jota oli alussa kannettu vain kaupungeista ja rannikkopitäjistä, ulotettiin sisämaankin kirkkopitäjiin tammikuussa 1531. Niissä pitäjistä, joissa oli vain yksi kello, joutuivat seurakuntalaiset maksamaan vain puolet lunastusmaksusta.

Suomessa monien seurakuntien tiedetään käyttäneen lunastusoikeutta. Pohjanmaalla vero kannettiin 1532 ja vain Mustasaaren talonpojat joutuivat luopumaan kirkkonsa kellosta.
Taalainmaalla kellovero aiheutti 1531–1533 kellokapinaksi kutsutun kolmannen taalalaiskapinan, jonka Kustaa Vaasa kukisti verisesti.

Kellovero-nimistä veroa kannettiin myös Tanskassa ja Holsteinissa 1528.

## Lähteet
Brian Nelson

**Brian Nelson** on yhdysvaltalainen käsikirjoittaja. Hän on valmistunut Yalen yliopistosta ja UCLAsta. Hän on käsikirjoittanut esimerkiksi vuoden 2005 elokuvan *[[Hard Candy (elokuva)|Hard Candy]]* ja useita jaksoja eri televisiosarjoihin.

## Aiheesta muualla
*
Diploria

***Diploria*** on kivikorallien suku, johon kuuluu ainakin kolme lajia. Niitä  pidetään joskus meriakvaarioissa. Ne luokitellaan pitkäpolyyppisiin eli LPS-kivikoralleihin. Muodoltaan ne ovat pallomaisia, pinnassa kiemurtelee poimullisia kuvioita, joiden välissä on pehmeitä läpikuultavia pyyntilonkeroita.
Diploria-suvun koralleja sanotaan usein aivokoralleiksi.

## Lajeja
* *Diploria clivosa* 
* *Diploria labyrinthiformis*
* *Diploria strigosa*

## Lähteet
Dana Brožková

**Dana Brožková** (s. 28. huhtikuuta 1981) on tšekkiläinen suunnistaja ja maailmanmestari. Hän edustaa ruotsalaista Domnarvets GoIF -seuraa.

Suunnistuksen nuorten maailmanmestaruuskilpailuissa 2001 Brožková voitti kultaa normaalimatkalta ja hopeaa viestistä. Aikuisten MM-kilpailuissa hän voitti Århusissa 2006 pitkältä matkalta pronssia. Olomoucissa 2008 hän voitti pitkältä matkalta kultaa. Miskolcin MM-kilpailuissa 2009 hän voitti keskimatkan maailmanmestaruuden.

Brožková voitti Venlojen viestistä kultaa Domnarvets GoIF:n joukkueessa 2008 ja 2015. Tiomilan hän voitti vuonna 2005.

Hänen nuorempi siskonsa Radka on suunnistuksen MM-mitalisti.

## Lähteet
* Dana Brožková Runners World of O -tietokannassa

### Viitteet

## Aiheesta muualla
* Dana Brožkován kotisivut
Platygyra

***Platygyra*** on kivikorallien suku, johon kuuluu ainakin yksitoista lajia. Niitä pidetään joskus meriakvaarioissa. Ne luokitellaan pitkäpolyyppisiin eli LPS-kivikoralleihin. Muodoltaan ne ovat pallo- tai levymäisiä, pinnassa kiemurtelee poimullisia kuvioita, joiden välissä on pehmeitä läpikuultavia pyyntilonkeroita.
Platygyra-suvun koralleja sanotaan joskus sokkelo- tai matoaivokoralleiksi. Niiden väri voi olla vihreä, ruskea tai harmaa, ja monet hohtavat sinivalossa hämärän tultua.

IUCN luokitteli vuonna 1998 *Platygyra yaeyamaensis* -lajin vaarantuneeksi. Vaikka sen levinneisyysalue on laaja, se ei ole missään yleinen, se pärjää vain tietyllä syvyydellä ja on herkkä vaalenemiselle ja taudeille. Kuutta muuta lajia pidetään silmälläpidettävinä, sillä niiden populaatiot ovat pienentyneet.

## Sukuun kuuluvia lajeja
* Platygyra acuta (silmälläpidettävä)
* Platygyra carnosus (silmälläpidettävä)
* Platygyra contorta (elinvoimainen)
* Platygyra crosslandi (silmälläpidettävä)
* Platygyra daedalea (elinvoimainen)
* Platygyra lamellina (silmälläpidettävä)
* Platygyra pini (elinvoimainen)
* Platygyra ryukyuensis (silmälläpidettävä)
* Platygyra sinensis (elinvoimainen)
* Platygyra verweyi (silmälläpidettävä)
* Platygyra yaeyamaensis (vaarantunut)

## Lähteet
Pyörätuolitennis

**Pyörätuolitennis** on tenniksen pohjalta kehitetty vammaisurheilulaji, jota pelataan pyörätuolissa istuen. Lajissa käytetyt pyörätuolit tehdään jokaisen pelaajan tarpeiden mukaan, mutta lajin harrastuksen voi aloittaa myös tavallisella aktiivikäyttöön tarkoitetulla pyörätuolilla. Pyörätuolissa voi olla kolme tai neljä pyörää. Tavallisesta tenniksestä säännöt eroavat siten, että pallo saa pompata kentästä kaksi kertaa. Lajia voivat harrastaa myös vammattomat pelaajat.

Pyörätuolitennistä on pelattu noin kolmekymmentä vuotta, laji on peräisin Yhdysvalloista. Lajin kattojärjestö, kansainvälinen pyörätennisliitto, perustettiin vuonna 1988. Suomessa lajia on pelattu vuodesta 1993. Aluksi lajin levittämisestä vastasi Suomen Invalidien Urheiluliitto (SIU). Myöhemmin mukaan tuli myös Suomen Tennisliitto, joka järjesti lajin maajoukkuetoimintaa. Paralympialaisissa suomalaisia pyörätuolitenniksen pelaajia on nähty vuoden 1996 Atlantan kisoista lähtien.

## Lähteet

## Aiheesta muualla
Salar de Uyuni

**Salar de Uyuni** on maailman suurin suolapannu (n. 10&nbsp;582&nbsp;km²). Se sijaitsee yli 3,6 kilometrin korkeudessa
Potosín departementissa Bolivian altiplanolla. Sitä ympäröivät Andien vuorijonoon kuuluvat tuliperäiset huiput, joista korkeimmalle kohoaa Tunupavuori (5&nbsp;432&nbsp;m). 

Nykyisen suolatasangon paikalla oli myöhäisellä pleistoseenikaudella valtava Minchinjärvi (n. 43&nbsp;000&nbsp;km²), joka oli paikoitellen yli sata metriä syvä. Järvi alkoi pienentyä 15&nbsp;000–10&nbsp;000 vuotta sitten, kunnes siitä jäi jäljelle vain muutamia pieniä, laskujoettomia suola- ja aavikkojärviä. Veden haihtuessa kalsiumkarbonaatti saostui kalkkikivitasanteiksi ja kipsi ja vuorisuola muodostivat paksun, valkoisen kerrostuman entisen järven pohjalle. Nykyään alueen ilmasto on puolikuiva ja vuotuinen sademäärä keskimäärin 300&nbsp;mm. Sadekauden aikana joulu–maaliskuussa suolakerrostumia peittää paikoitellen matala suolavesikerros.

Tasangolta kohoaa 32 kalliosaareketta, joiden ekosysteemi on ainutlaatuinen maailmassa. Kuuluisin niistä on keskellä autiomaata sijaitseva Incahuasi, jossa kasvaa jopa 12 metriä korkeita jättiläiskaktuksia. Suolajärvissä pesii marraskuussa kolme eteläamerikkalaista flamingolajia: chilenflamingo (*Phoenicopterus chilensis*), punanflamingo (*Phoenicopterus jamesi*) ja andienflamingo (*Phoenicopterus andinus*). Salar de Uyunissa elää myös kolibreja, villilaamoja (*Lama glama*), vikunjoita (*Vicugna vicugna*) ja viskatsoita (*Lagidium*).

Salar de Uyunin alueella arvioidaan olevan noin 10 miljardia tonnia suolaa, jota louhitaan keskimäärin 25&nbsp;000 tonnia vuodessa lähinnä ruokateollisuuden käyttöön. Vuorisuolan ja kipsin lisäksi autiomaassa on mahdollisesti jopa puolet maailman litiumvarannoista. Poikkeuksellisen tasaisten pinnanmuotojensa vuoksi Salar de Uyuni on myös altiplanon tärkeimpiä liikenneväyliä.


File:Salar Uyuni au01.jpg|Suolatasankoa.
kuva:Salt production Uyuni.JPG|Suolatuotantoa.
File:Reflection on the Salar de Uyuni, bolivia.jpg|Sadekaudella suolapannu on veden peitossa.
kuva:VicunaSalarDeUyuni 20170503.jpg|Vikunjoita.
kuva:Isla Incahuasi Uyuni 2018.jpg|Incahuasi, kalliosaareke Salar de Uyunin keskellä.


## Lähteet
*
*
*
*
*

### Viitteet

## Aiheesta muualla
Chris Terkelsen

**Chris Terkelsen** (s. 16. helmikuuta 1972) on tanskalainen suunnistaja ja maailmanmestari. Nykyisin hän edustaa Vaajakosken Terää. Aikaisemmin hän on edustanut Halden SK:ta, IFK Göteborgia, IFK Lidingö SOK:ta ja Farum-Tisvilde OK:ta.

Ainoan MM-kultansa Terkelsen voitti Grimstadissa 1997 viestisuunnistuksessa joukkuetovereinaan Torben Skovlyst, Carsten Jørgensen ja Allan Mogensen. Aichin MM-kilpailuissa 2005 Terkelsen voitti keskimatkalta hopeaa. Hän voitti EM-hopeaa viestissä Roskildessa 2004.

Terkelsen voitti suunnistuksen maailmancupin 1998. Hän on voittanut neljä maailmancupin osakilpailua. Jukolan viestin Terkelsen on voittanut kolme kertaa Halden SK:n joukkueessa vuosina 1997, 1998 ja 2000.

## Lähteet
* Chris Terkelsen Runners World of O -tietokannassa
Durupinarin löytö

**Durupınarin löytö** on Itä-Turkissa vuorenrinteestä oleva muodostuma. Muodostuma sijaitsee noin 27 kilometriä Araratista etelään. Löytö on saanut nimensä Turkin armeijan kapteeni  İlhan Durupınarin mukaan. Tämä huomasi muodostelman valokuvista ja osallistui vuonna 1960 sitä tutkimaan lähetettyyn retkikuntaan.

Masherin rinteessä 1960 käynyt Turkin armeijan ja amerikkalaisten adventistitiedemiesten ryhmä totesi, että muodostuma on kiveä ja maata. 1977 paikalle saapui asiasta innostunut anestesialääkäri Ronald Wyatt, joka löysi lähialueilta ajoankkureiden näköisiä suuria litteitä kiviä, joiden yläpäässä on reikä.

Turkki on  perustanut seudulle luonnonpuiston, johon järjestetään vaellusretkiä.

## Katso myös
* Araratin anomalia

## Lähteet
Sampson (hevonen)

**Sampson** oli vuonna 1846 Bedfordshiressa Englannissa syntynyt shirehevonen ja suurin koskaan tunnettu hevonen. Sen säkäkorkeus oli aikuisena 219 cm, ja se painoi 1&nbsp;524 kg. Nelivuotiaana se sai uuden nimen Mammoth (suomeksi 'Mammutti'). Sampson oli ruuna.

## Lähteet
Ravintolalaiva Wäiski

**Ravintolalaiva Wäiski** on ainoa ympäri vuoden auki oleva ravintolalaiva Helsingissä. Se on ankkuroitu pysyvästi Hietalahdenlaituriin. Wäiskinä on tunnettu eri aikoina kaksi samannimistä ravintolalaivaa. Niistä ensimmäinen oli ravintolakäytössä Helsingissä vuosina 1991–1998 ja nykyinen on ollut vuodesta 1997 alkaen.

Laivalla on ravintolatiloja neljässä kerroksessa.

## Ensimmäisen Wäiskin historia
Ensimmäinen ravintolalaiva Wäiski (viralliselta nimeltään *M/S Wäinämöinen*) oli Hampurissa rakennettu 40-metrinen jokilaiva. Vuonna 1941 valmistuneen aluksen nimi alkujaan *Wilhelm Bolz* ja vuodesta 1945 *Elbe*. Kun alus ostettiin vuonna 1971 Suomeen, se nimettiin *Väinämöiseksi*. Se purjehti vuosina 1971–1991 Saimaalla kotipaikkanaan Lappeenranta, kunnes se ostettiin Helsinkiin ravintolalaivaksi. Nimi vaihtui samalla muotoon *Wäinämöinen*. Laiva oli ensin ankkuroituna vuosina 1991–1994 Hietalahden niin sanottuun Sillilaituriin ja sen jälkeen Hakaniemenrantaan. Alkuperäinen Wäiski upposi Hakaniemenrantaan 29. elokuuta 1998 vastaisena yönä. Uppoamisen syynä oli laivan pilssiin kertyneen veden aiheuttama paino. Alus saatiin nostettua kesäkuussa 1999 useiden epäonnistuneiden yritysten jälkeen, mutta se upposi kunnostuksen yhteydessä uudelleen tammikuussa 2000 Skogbyn satama-altaaseen Tammisaaressa. Kesäkuussa 2001 laiva päätettiin lopulta hajottaa.

## Nykyisen Wäiskin historia
Nykyinen ravintolalaiva Wäiski on myös alkuperältään saksalainen ja hieman edeltäjäänsä suurempi, 48-metrinen. Se rakennettiin vuonna 1911 Einswardenissa ja oli alkuperäiseltä nimeltään *S/S Oldenburg*. Vuonna 1919 se kastettiin uudelleen *Senator Peterseniksi*. Natsi-Saksan aikana vuosina 1937–1945 laiva oli nimeltään *Dietrich Eckart* samannimisen henkilön mukaan, mutta sai toisen maailmansodan jälkeen takaisin aiemman nimensä. Vuosina 1967–1989 alus liikennöi Ruotsissa ja oli nimeltään ensin *Öland*, sitten *Nordö* ja vuodesta 1970 *Jarl*. Vuosina 1989–1997 se oli Suomen Naantalissa ja 1997–2000 ravintolalaivana Helsingin Länsisatamassa, kunnes se siirrettiin Hakaniemenrantaan Merihaan edustalle ja nimettiin *Wäiskiksi* uponneen edeltäjänsä tavoin.

Omistajanvaihdoksen jälkeen ravintola muutettiin vuonna 2018 georgialaiseksi ravintolaksi ja se sai nimekseen **Grand Georgia**. Lokakuussa 2020 ravintola lopetti ja laiva poistui Hakaniemenrannan työmaiden tieltä Hietalahteen. Marraskuussa 2021 ravintolalaiva palasi vanhaan käyttöönsä Hietalahdessa.

## Lähteet

## Aiheesta muualla
Jaakko Kujala

**Jaakko Kujala** (29. syyskuuta 1882 Ilmajoki – 17. kesäkuuta 1957 Ilmajoki) oli suomalainen poliitikko, joka toimi SDP:n kansanedustajana vuosian 1919–1922.

## Elämä
Jaakko Kujalan vanhemmat olivat torppari Jaakko Juhopoika Kujala (s. 1854) ja Kaisa Välimäki (s. 1860). Perhe häädettiin kotitorpastaan vuonna 1903. Kujala oli sekatyömiehenä kotiseudullaan, kunnes lähti 1905 siirtolaiseksi Yhdysvaltoihin, jossa hän oli muutaman vuoden ajan maa-, metsä- ja teollisuustöissä. Kujala palasi Ilmajoelle 1910-luvun vaihteessa. Hän asui Huissinkylässä ja vaikutti paikallisessa työväenyhdistyksessä. Kujala toimi myös *[[Vapaa Sana (Vaasa)|Vapaan Sanan]]* asiamiehenä ja puhujana. Kujala toimi kansanedustajana vuosina 1919–1922. Eduskuntakautensa päätyttyä Kujala viljeli Helsingin maalaiskunnasta hankkimaansa pientilaa 1922–1926, kunnes palasi Ilmajoelle hoitamaan uutta tilaansa. Hän oli myös pitkäaikainen Ilmajoen kunnanvaltuuston jäsen. Vuosina 1937-1938 Kujala vastasi Ilmajoen uuden työväentalon rakennustöitä.

## Perhe
Jaakko Kujalan puoliso oli Keuruussa syntynyt Iida Maria Lindberg (s. 1896), jonka kanssa hän avioitui vuonna 1916.

## Lähteet
PMMP:n diskografia

Tämä on suomalaisen PMMP-yhtyeen diskografia. Listasijoitukset viittaavat Suomen viralliseen albumi- ja singlelistaan sekä Suomen viralliseen latauslistaan.

## Albumit
### Studioalbumit

### Kokoelmat

## Singlet

Listasijoitukset ovat Suomen viralliselta singlelistalta (Single Top 20), Rumba-lehden 50 Hittiä -listalta (Rumba Top 50) (julk. 1992–2007), Suomen viralliselta latauslistalta (Top 30) (2007–) ja Suomen suosituimmat -listalta (Music Control -radiolista) (Radio Top 10 / Top 20).

## Videot

## Musiikkivideot
* ”Rusketusraidat”
* ”Joutsenet”
* ”Päiväkoti”
* ”Matkalaulu”
* ”Pikkuveli”
* ”Henkilökohtaisesti”
* ”Tässä elämä on”
* ”Joku raja”
* ”Täti Monika”
* ”Magdaleena”
* ”Viimeinen valitusvirsi”
* ”Lautturi”
* ”Heliumpallo”
* ”Rakkaalleni”
* ”Tytöt”
* ”Matkalaulu II”
* ”Korkeasaari”

## Katso myös
* Luettelo PMMP:n kappaleista

## Lähteet
Oskari Kunnassalo

**Oskari Kunnassalo** (vuoteen 1906 **Oskar Sirén**, 17. huhtikuuta 1856 Toholampi – 28. joulukuuta 1931 Heinolan mlk) oli suomalainen poliitikko, joka toimi SDP:n kansanedustajana vuosina 1911–1914.

## Elämä
Oskari Kunnassalon vanhemmat olivat talollinen Zachris Matinpoika ja Maria Antintytär. Kunnassalo työskenteli maatalous- ja rakennustöissä kotipitäjässään ja vuodesta 1877 lähtien Sysmässä. 1890-luvun lopussa hän toimi rakennusurakoitsijana Heinolassa, kunnes teki vararikon vuonna 1900.

Vuonna 1902 Kunnassalo perusti Heinolaan kirjansitomon. Hän toimi myös Heinolan työväentalon vahtimestarina ja urakoi sen laajennuksen 1910. Rakennusmestarin titteliä käyttänyt Kunnassalo valittiin eduskuntaan 1911. Keväällä 1915 paljastui, että Kunnassalo oli työväenyhdistyksen rahastonhoitajana toimiessaan kavaltanut usean vuoden kuluessa yli 2 300 markkaa yhdistyksen varoja. Kunnassalo sai 2 vuoden 6 kuukauden vankeustuomion, jonka lisäksi hänet julistettiin konkurssiin.

1920-luvun alussa Kunnassalo piti jälleen kirjansitomoa Heinolassa, mutta joutui jättämään työnsä terveysongelmien vuoksi. Kunnassalo vietti viimeiset vuotensa Lusin kunnalliskodissa, jossa hän kuoli 75-vuotiaana joulukuussa 1931.

## Perhe
Oskari Kunnassalon ensimmäinen puoliso oli Liisa Höglund, jonka kanssa hän oli avioliitossa 1877–1891. Vuonna 1892 Kunnassalo avioitui Maria Alviina Törnroosin kanssa. Pariskunnalla oli kaksi poikaa.

## Lähteet
821 Naval Air Squadron

**821 Naval Air Squadron (821 NAS)** oli Britannian Kuninkaallisen laivaston ilmavoimien lentolaivue.

## Palvelus
Laivue perustettiin 3. huhtikuuta 1933 Gosportissa yhdistämällä Kuninkaallisten ilmavoimien 446 lentue ja puolet 445 lentueesta kalustonaan yhdeksän Fairey IIIF:ää.

Laivueen kalustoksi vaihdettiin toukokuussa 1933 Fairey Seal koneet ja se liitettiin 5. toukokuuta ''HMS Courageousille''.  Elokuussa 1935 laivueen koneet palvelivat Abessinian kriisin vuoksi Välimerellä, josta se palasi Englantiin helmikuussa 1936. Englantiin palattuaan laivue luovutti Fairey Seal koneensa 822 Naval Air Squadronille ja sai tilalle Blackburn Shark II -koneet.

Laivue vaihtoi kalustonsa syyskuussa 1937 Fairey Swordfish -koneiksi ja siirtyi marraskuussa 1938 ''HMS Ark Royalille''. Tukialuksen mukana laivue siirtyi Välimerelle keväällä 1939. Laivue siirtyi Amiraliteetin valvontaan 24. toukokuuta 1939.

Toisen maailmansodan alussa laivueen koneet hyökkäsivät Saksan laivaston sukellusvenettä ''U-39'' vastaan Luoteisella reitillä , minkä jälkeen tukialus purjehti etsimään vihollisen pinta-aluksia eteläiseltä Atlantilta ja Intian valtamereltä. Laivue lakkautettiin 2. joulukuuta 1940.

### Komentajat
*R A Peyton 3. huhtikuuta 1933 - 
*B E Harrison 6. toukokuuta 1933 -
*C B Tidd 5. syyskuuta 1934 -
*F C B Saville 4. tammikuuta 1935 -
*H N Hampton 8. toukokuuta 1935 -
*G R M Clifford 21. syyskuuta 1936 -
*N E Morrison syyskuu 1938 -
*J A D Wroughton 29. maaliskuuta 1939 -
*G M Duncan 24. toukokuuta 1939 - 2. joulukuuta 1940

## Lähteet
*

### Viitteet
Väestövastuujärjestelmä

**Väestövastuu** on yksi terveyskeskustyön järjestämisen muoto. Väestövastuujärjestelmässä lääkäri (tai lääkäri-terveydenhoitaja-pari) hoitaa kaikki tietyltä, hänelle määrätyltä alueelta terveyskeskuksen asiakkaiksi tulevat potilaat.

Väestövastuulääkärin palkkaus määräytyy väestön koon ja vaativuuden mukaan. Oman väestön ulkopuolisista potilaista maksetaan usein erillinen korvaus, samoin tehdyistä operaatioista.

Väestövastuujärjestelmän hyvänä puolena on pidetty pitkiä hoitosuhteita, jotka mahdollistavat potilaan pitkäjännitteisen hoidon ja hyvän asiakassuhteen muodostumisen.
 
Kritiikin kohteeksi järjestelmä on joutunut erityisesti lääkärin työn hallinnan vaikeuden vuoksi. Erityisesti lääkäripulasta kärsivissä terveyskeskuksissa ja kokemattomilla lääkäreillä työpäivät ovat voineet venähtää kohtuuttoman pitkiksi. Pitkät hoitosuhteet jäävät toteutumatta, jos virkoja hoitavat lääkärit vaihtuvat.

Useissa terveyskeskuksissa on viime aikoina luovuttu väestövastuujärjestelmästä. Pitkiä hoitosuhteita on yritetty hakea muilla keinoin. Esimerkiksi listautumismallissa terveyskeskuksen palveluja usein tarvitsevat ihmiset voivat listautua tietyn lääkärin potilaiksi.
Gennadi Tšurilov

**Gennadi Stanislavovitš Tšurilov** () (5. toukokuuta 1987 Magnitogorsk, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkoilija. Tšurilov pelasi KHL-joukkue HK Lokomotiv Jaroslavlissa. Hän sai surmansa 7. syyskuuta 2011 sattuneessa lento-onnettomuudessa.

HK Metallurg Magnitogorskin kasvatti Tšurilov edusti koko ammattilaisuransa ajan HK Lokomotiv Jaroslavlia, vuosina 2005–2011. Kauden 2004–2005 Tšurilov pelasi kanadalaisessa juniorisarjassa.

## Lähteet
*
Jèrriais

**Jèrriais** on indoeurooppalaisiin kieliin kuuluva romaaninen kieli ja Normandian alueella puhutun normannin paikallinen muoto. Sitä puhutaan Kanaalisaariin kuuluvilla Jerseyn ja Sarkin saarilla. Vuonna 2019 siitä tuli englannin ja ranskan rinnalla yksi Jerseyn virallisista kielistä.

Kieltä kirjoitetaan latinalaisin aakkosin.

## Puhujamäärät ja historia
Jèrriaisin puhujia on alle 3&nbsp;000 ja vuoden 2001 väestönlaskennan mukaan heistä vain 113 puhuu sitä ensisijaisena äidinkielenään, mutta jopa 15 % saaren väestöstä ymmärtää sitä. Vähäisen puhujamäärän vuoksi kieli lasketaan kuolevaksi kieleksi. Myös Unesco määrittelee jèrriaisin uhatuksi.

Ensimmäiset kirjalliset merkinnät jèrraisista ovat Wace-nimisen runoilijan runoja 1100-luvulta, joskin kielellä uskotaan olevan vieläkin pidempi historia. Toisen maailmansodan aikana saarelaiset käyttivät jèrraisia salakielenään, jonka avulla he koordinoivat vastarintaa natseja vastaan, koska edes sujuvaa ranskaa osaavilla natseilla oli vaikeuksia ymmärtää kieltä. Ennen 1960-lukua jèrriaisia ei juurikaan opetettu missään, mutta sittemmin se on kuulunut esikoulujen opetussuunnitelmaan. Aikuisille suunnattua opetusta antaa mm. Highlands College. Myös Jerseyn paikallishallinto on alkanut käyttämään jèrraisia muun muassa työkielenään toisen maailmansodan jälkeen.

Vuonna 2019 jerseyläinen paikallispoliitikko, Jeremy Maçon, ehdotti, että saaren tienviittojen ensisijaiseksi kieleksi nostetaan englannin sijaan jèrriais. Kaikki tienviirat olisivat jatkossakin kaksikielisiä.  2020-luvun kuluessa jèrraisia sujuvasti puhuvien määrä on ollut laskussa, koska suurin osa heistä painottuu 70–80 -vuotiaisiin. Asenteet aikaisemmin talonpoikien kieleksi miellettyä jèrraisia kohtaan ovat myös kohentuneet, ja paikalliset ovat pyrkineet elvyttämään kieltään.    

## Fonologia

### Vokaalit

Nasaalivokaaleja ovat [ɑ̃] ja [ĩ]. Vokaali [y] voi realisoitua myös puolivokaalina [ɥ]. 

Lähde:

### Konsonantit

Lähde:

## Kielioppi ja sanasto
Lukusanat 1–10 jèrraisiksi:

## Lähteet

## Aiheesta muualla

* Page dé garde – Wikipedia normanniksi
* La Société Jersiaise – La Section de la langue Jèrriaise (jèrriaisiksi), ,
Monte Hacho

**Monte Hacho** on Espanjan erityishallintoalue Ceutassa Pohjois-Afrikan rannikolla sijaitseva 204 metriä korkea mäki. Monte Hacho on Ceutan korkein kohta.

Monte Hacho sijaitsee Gibraltarinsalmeen työntyvän Península de Almina -niemen kärjessä Gibraltaria vastapäätä. Monte Hacho tai Marokon puolella sijaitseva Jebel Musa on toinen kreikkalaisessa ja roomalaisessa mytologiassa mainituista Herakleen pylväistä. Toinen pylväs on Gibraltar. Kreikkalaiset ja roomalaiset tunsivat Monte Hachon nimellä "Abyla".

Monte Hachon huipulla on bysanttilaisten rakentama linnoitus (). Bysanttilaisten jälkeen marokkolaiset ja portugalilaiset ovat pitäneet valtaa linnoituksessa. Nykyisin se on Espanjan armeijan käytössä eikä sinne päästetä vierailijoita. Monte Hacholla sijaitsee myös alun perin 1600-luvulla rakennettu Ermita de San Antonio -konventti, joka kunnostettiin 1960-luvulla. Lisäksi Espanjan diktaattori, generalísimo Francisco Francon muistomerkki on mäellä.

## Lähteet

## Aiheesta muualla
*Kuvia linnoituksesta
Paras miespääosa draamasarjassa (Primetime Emmy)

**Paras miespääosa draamasarjassa** on yksi Primetime Emmy -palkinnon palkintokategorioista, joita on jaettu vuodesta 1954. 

## Voittajat ja ehdokkaat
Alla listattuna vuosittaiset voittajat ja muut ehdokkaat.

## Useita voittoja/ehdokkuuksia

## Lähteet
*
Jutun loppu (elokuva)

**Jutun loppu** (*The End of the Affair*) on Neil Jordanin ohjaama elokuva vuodelta 1999. Se perustuu Graham Greenen romaaniin *[[Jutun loppu]]*.

## Juoni
Julianne Moore näyttelee Sarah Milesia, naimisissa olevaa rakastajatarta. Ralph Fiennes tulkitsee päähahmon ilmeisen Greene-vaikutteisen roolin. Hän on mustasukkainen kirjailija Maurice Bendrix, jonka nainen on jättänyt pari vuotta aikaisemmin. Kuvion kolmatta osapuolta, Milesin aviomiestä, esittää Stephen Rea.

## Rooleissa

## Vastaanotto
### Arvioita
Ilta-Sanomien Timo Malmi toteaa käsikirjoittaja-ohjaaja Jordanin jättäneen Greenelle keskeisen katolisen problematiikan sivummalle. Ohjaaja onnistuu hänestä lähinnä Lontoon ilmapiirin tavoittamisen, hyvien näyttelijöiden ja Michael Nymanin musiikin ansiosta.

### Palkinnot
Elokuva oli ehdolla kahteen Oscar-palkintoon: parhaaseen naispääosaan ja parhaaseen kuvaukseen.

## Lähteet

 

## Aiheesta muualla
* 
*
Rot-Weiss Essen

**Rot-Weiss Essen** on Essenissä sijaitseva jalkapalloseura. 

## Historia
### Varhainen historia
Seura perustettiin vuonna 1907 nimellä *Sportverein Vogelheim*, jonka juuret olivat kahdessa seurassa; *SC Preussenissa ja Deutsche Eichessa*. Seura perusti yhdessä *Turnerbund Bergeborbecken* kanssa jalkapallojoukkueen, jonka nimeksi annettiin *Spiel- und Sportverein Emscher-Vogelheim*. Ensimmäisen maailmansodan jälkeen nimi vaihdettiin *Spiel und Sport 1912*:een. Vuonna 1923 *Spiel und Sport 1912* ja *Turnerbund Bergeborbeck* fuusioituivat, jolloin syntyi *Rot-Weiss Essen*.

Rot-Weiss Essen lähti pelaamaan Gauliga Niederrheinia vuonna 1938. Tuolloin se oli korkein mahdollinen taso. Vuonna 1939 seura vihki nykyisen kotiareenansa, jolloin sinne mahtui 30&nbsp;000 katsojaa. Sodan aikana joukkue pelasi kaudella 1943–1944 yhdessä *BV Altenessenin* kanssa nimellä *KSG SC Rot-Weiß Essen/BV 06 Altenessen*. 

Sodan jälkeen joukkue osallistui Essenin kaupunkisarjaan ja vuonna 1948 joukkue pääsi Oberliga Westiin. Joukkue pääsi vuosina 1949 ja 1950 finaaleihin asti, mutta ei onnistunut voittamaan Saksan mestaruutta. Vuonna 1952 joukkue onnistui voittamaan Oberliga Westin mestaruuden. Seuraavan vuonna joukkue voitti Saksan Cupin 40&nbsp;000 ihmisen edessä. Kaudella 1954-1955 joukkue voitti vihdoinkin Saksan mestaruuden. Finaalissa oli vastassa 1. FC Kaiserslautern, jonka RWE voitti 4:3. 

### Bundesliiga-aika
Bundesliiga alkoi vuonna 1963 ilman RWE:tä. Samana vuonna kuoli myös keskikenttäpelaaja Georg Melches, jonka mukaan nimettiin seuran areena. Joukkue nousi kaudeksi 1966–1967 Bundesliigaan, mutta putosi sijoituttuaan 18:nneksi. Uudestaan seura nousi korkeimmalle tasolle kaudeksi 1969–1970 mutta joutui putoamaan kahden kauden jälkeen. Kaksi vuotta Regionalligassa auttoivat, sillä seura nousi Bundesliigaan vuonna 1973 ja oli siellä aina vuoteen 1977 saakka. Parhaimmillaan joukkue oli valmentajansa Horst Hrubeschin johdolla kahdeksas. 

Joukkue oli 1980-luvulla suurimmaksi osaksi 2. Bundesliigassa mutta putosi välillä amatööritasollekin. Se esiintyi 1990-luvun aikana 2. Bundesliigassa ainoastaan kolmesti. Joukkue voitti Saksan amatöörisarjan mestaruuden vuonna 1992 ja esiintyi Saksan Cupin finaalissa vuonna 1994.

### Nykyaika
Joukkue on pelannut kolmannella sarjatasolla kaudelta 2022-23 asti. Viimeisin piipahdus 2. Bundesliigassa tapahtui kautena 2006–2007, jonka jälkeen seura putosi kolmannelle sarjaportaalle ja sen jälkeen jopa NRW-liigaan eli viidennelle sarjatasolle.

## Muuta
* Rot-Weiss Essenin fanit ovat Werder Bremenin fanien kanssa hyviä ystäviä Saksan Cupin finaalin 1994 takia.
* Joukkueen vihollisia on mm. FC Schalke 04 sekä MSV Duisburg.
* Seuran pääsponsorina on toiminut vuodesta 2008 lähtien Sparkasse Essen

## Aiheesta muualla
*Virallinen kotisivu
*Faniryhmän sivu
Acroporidae

**Acroporidae** on kivikorallien heimo, johon kuuluu ainakin neljä sukua.  Se on koralliriuttoja rakentavista heimoista yleisin. Heimon lajeja tavataan indopasifisella merialueella. Heimon koralleja, varsinkin sukujen *[[Acropora]]* ja *[[Montipora]]* koralleja pidetään usein meriakvaarioissa. Ne luokitellaan lyhytpolyyppisiin eli SPS-koralleihin. 

## Heimoon kuuluvia sukuja
* *[[Acropora]]*
* *[[Montipora]]*
* *[[Anacropora]]*
* *[[Astreopora]]*

## Lähteet
Suunnistuksen nuorten maailmanmestaruuskilpailut

**Suunnistuksen nuorten maailmanmestaruuskilpailut** järjestettiin ensimmäisen kerran vuonna 1990, minkä jälkeen ne on järjestetty vuosittain lukuun ottamatta vuotta 2020. Osallistumisoikeus on suunnistajilla, jotka ovat täyttäneet tai täyttävät kyseisenä vuonna enintään 20 vuotta.

## Kilpailumatkat
Vuonna 1990 kilpailtiin normaalimatkalla ja viestissä. Seuraavana vuonna kilpailtiin myös pikamatkalla. Vuonna 2004 normaalimatkan nimi muutettiin pitkäksi matkaksi ja pikamatka keskimatkaksi. Sprinttisuunnistuksessa kilpailtiin ensimmäisen kerran 2006. Viestisuunnistuksessa kilpaillaan kolmen suunnistajan joukkueilla.

Nykyiset kilpailumatkat ovat:
* pitkä matka
* keskimatka
* sprintti
* sprinttiviesti
* viesti

## Kilpailupaikkakunnat
Kilpailut on järjestetty vuosittain. Vuoden 2020 kilpailut siirrettiin kuitenkin seuraavaan vuoteen koronapandemian vuoksi. Vuoden 2022 kilpailut jouduttiin keskeyttämään, koska Portugalin metsät oli asetettu liikkumiskieltoon metsäpalovaaran vuoksi. Suunnitelluista lajeista saatiin kilpailua henkilökohtaiset sprintit. Lisäksi järjestettiin sprinttiviesti. Maastomatkat siirrettiin marraskuun alkuun.

## Pitkä matka
### Miehet

### Naiset

## Keskimatka
### Miehet

### Naiset

## Sprintti
### Miehet

### Naiset

## Viesti
### Miehet

### Naiset

## Sprinttiviesti

## Lähteet
* Tulokset Kansainvälisen Suunnistusliiton sivuilla 
* Vuoden 2023 kilpailujen tulossivu
* Vuoden 2024 kilpailujen tulossivu
* Vuoden 2025 kilpailujen tulossivusto (Eventor)

### Viitteet
Jutun loppu

**Jutun loppu** (*The End of the Affair*) on brittiläisen kirjailijan Graham Greenen vuonna 1951 ilmestynyt romaani. Sen pohjalta on tehty kaksi elokuvaa, vuosina 1955 ja 1999. Romaani julkaistiin ensimmäisen kerran suomeksi vuonna 1952 Tauno Taunion suomentamana. Sen jälkeen romaanista on otettu ainakin kaksi uutta painosta.

Romaanin tapahtumapaikka on Lontoo toisen maailmansodan aikana ja sen jälkeen. Romaani tutkii kolmen keskeisen henkilön suhteessa ilmeneviä pakkomielteitä, mustasukkaisuutta ja arviointeja. Henkilöt ovat kirjailija Maurice Bendrix, Sarah Miles ja tämän puoliso, virkamies Henry Miles. Kertomuksen taustalla on Greenen oma suhde Lady Catherine Walstoniin.

## Lähteet